О Т Ч Е Т

ЗА ЦЯЛОСТНАТА ЧИТАЛИЩНА ДЕЙНОСТ ПРЕЗ 2019 ГОДИНА

НА НАРОДНО ЧИТАЛИЩЕ „ ПРОБУДА-1907” С.РЯХОВЦИТЕ ОБЩ.СЕВЛИЕВО

Запазването на културното наследство е безценен дар за бъдещите поколения.Единствената културна институция съхранила през годините всичко българско и непреходно е читалището.Най-важната задача стояща пред нас е да задоволяваме непрекъснато културно-просветните нужди на населението ,да превърнем читалището в любимо място за всички защото е единствения неизчерпаем източник на знания и център за социални контакти в селото ни.С ежедневните си умения се стараем да съхраним родолюбието,да запазим огъня на познанието,да построим мост по който нашите деца да пренесат българщината в бъдещето.Ежедневното посещение от хора ни кара да се чувстваме като едно семейство.Продължихме и през 2019 година да предоставяме пакет от услуги – безплатен интернет електронни услуги,обучения на компютри.Четохме и обсъждахме заедно ежедневници,филми прочетени книги.Стараем се да съхраним народните обичаи и традиции,заедно отпразнувахме календарните празници.Стараем се да устояваме във времето на новостите в което живеем.

Читалищата са институции,които съчетават разнообразни по своя характер дейности – Библиотечна,художествено творческа,организационна,финансова.

* БИБЛИОТЕКА

Основна дейност на читалището е библиотечната дейност.Библиотеката ни се намира в най-слънчевата и светла част на читалищната сграда.Отопляваме се с газ имаме 5 настолни компютърни конфигурации,мултифункционално устройство и проектор,което допринася за комфортната обстановка при посещенията при нас .Работим неуморно за популяризиране на основната дейност на библиотеката – книжовната .Книжния фонд наброява 14178 тома. Регистрираните читатели през годината са 119 .Посещенията са 442 .Читателския състав е разнороден – деца,пенсионери,работещи и безработни.Особено активни са учениците през летните месеци,когато търсят задължителната литература.В читалнята се получават периодични издания,които са търсени от учениците и жителите на селото.Абонирахме се за 5 бр.печатни издания.141 книги обогатиха фонда на библиотеката,благодарение на одобрения проект по който кандидатствахме към Министерството на културата-„ Българските библиотеки съвременни центрове за четене и информираност 2019 г.Стойността на проекта е 1193.90лв.Децата от училище „ Емилиян Станев” са наши постоянни гости.Те се включиха в националната седмица на четенето организирана от Министерството на образованието и науката.Организираното събитие бе интересно,забавно и вълнуващо за тях .Всяко дете се включи в забавните игри,рисуваха рецитираха любими стихове.Стараем се да приобщим децата с изяви,конкурси ,литературни четения,пътешестваме по света чрез мултимедийни презентации,запознаваме децата с културата и символите на различните народи.Запознаваме ги с изискванията,условията и начина на ползване на необходимата литература.Провеждаме открити уроци с учениците ,а с най малките играем шах,не се сърди човече,рисуваме,четем гатанки и приказки,гледаме любими детски филми.По случай 147 години от обесването на Васил Левски децата поднесоха цветя пред паметника в селото рецитираха стихове за него.И тази година децата от клуб „ Бяло червено”заедно с майки и баби се събраха в библиотеката и изработиха мартенички ,с които направихме изложба и закичихме малките палавници от ДГ „ Мечо пух”,а те ни поздравиха с песни и стихчета .На 20 март в библиотеката с децата от детската градина се пренесохме в света на приказките.За празничната обстановка допринесоха костюмите с които бяха облечени героите от приказките както и музикалното оформление.На 20 април Международен ден на детската книга подредихме кът от детски книжки ,четохме откъси от любими автори.В партньорство с основно училище,набрахме билки и отбелязахме Еньовден.Чрез мултимедийна презентация библиотекарката Петя Дочева запозна децата с лечебните свойства на билките и тяхното използване.Всяко дете си направи венец и беше почерпено с билков чай. Подарихме им брошури „ Билки за здраве” изготвени от библиотекаря ни.Идеята за приемственост ни провокира през пролетната ваканция да съберем деца и баби,които предадоха знания,игри песни , обичаи ,пословици и поговорки на най-малките.По случай деня на Хумора и шегата в библиотеката с децата от училището четохме гатанки и басни. На 22 април направихме табло и отбелязахме най-големия нерелигиозен празник на света Деня на земята Изразявайки нашата благодарност и признателност пред великото дело на братята Кирил и Методи на 24 май „Деня на славянската писменост и българската просвета и култура” направихме венец от пролетни цветя рецитирахме стихове.По случай Великден организирахме конкурс за най-красиво великденско яйце.За най добрите имаше грамоти и награди и почерпка от яйца и козунак за всички присъстващи.По случай 1-ви юни децата зарадваха гостите на празника с богата програма,забавни игри рисуване, на асфалт.За всички тях читалището предвиди лакомства и награди.За всички годишнини –Христо Ботев ,Иван Вазов ,Никола Вапцаров,подреждахме табла и запознавахме децата с творчеството им.За всички които обичат да играят вместо да четат нашата библиотека отправя своето лятно предизвикателство.Заедно с родители и баби организираме много спортни игри,футбол, състезания с колелета,щафетни игри като винаги за най-добрите има грамоти и награди.По случай Коледа и Нова година клуб „ Сръчни ръце”изработиха новогодишни картички с които подредихме изложба а с част от тях зарадвахме ръководството на читалището. Заедно с любимите учители децата украсиха сурвачки а също така децата научиха по вече за символиката на празника.Обменяме опит с други библиотеки ,участваме в обучителни семенари работим така ,че библиотеката да остане любимо място,достъпна актуална отворена за всички пълна с усмихнати хора.

* Х У Д О Ж Е С Т В Е Н О Т В О Р Ч Е С К А Д Е Й Н О С Т

Успешна беше 2019 година за групата за турски фолклор,която прослави читалището отвъд пределите на родината ни,участвайки в Балканския фолклорен фестивал в град Одрин,откъдето се завърнаха с плакет и грамота за най-добро изпълнение.Освен това групата взе участие на етно-фестивала в село Крушево и на празника на баклавата в с.Малиново.Солистките на групата за народни и стари градски песни Иванка Дончева и Иванка Цонкова през цялата година радва читалищните ни членове с изпълнения на всеки организиран от нас празник.Изказвам огромна благодарност на всички самодейки за неуморния им труд,затова че не щадят време и сили и внасят много настроение и достойно представят читалището.

* К У Л Т У Р Н А Д Е Й Н О С Т

Културните изяви са една от основните читалищни дейности.За да разнообразим живота на Ряховчани да запазим традициите и обичаите заедно с Кметство,Пенсионерски клуб Основно училище ,читалищното ръководство и обществената подкрепа от всички вас отбелязваме всеки български празник от културния календар на читалището.Един от най-големите народни празници посветен на жените е Бабин ден .Заедно с Пенсионерски клуб и Кметство разказахме и пресъздадохме обичая,за да спазим традицията и я предадем на нашите деца и внуци.Децата от детска градина „ Мечо Пух” поздравиха жените,след което се извиха кръшни хора които допринесоха за доброто настроение.На 10 февруари отпразнувахме „Харалампий” деня на пчеларя и градинаря.Кулинарна изложба приготвена от лакомства с мед подредихме за празника.С мултимедийна презентация пчеларите се включиха в конкурса „ Познай кой кошер на кой пчелар е”което предизвика много смях и настроение.И тази година наградата за най-млад,най-грижовен и с най-много кошери пчелар се падна на Юксел Маджиров.Традиционния ритуал по зарязване на лозите ,за да е здрава и плодородна годината с музика и песни Пенсионерски клуб, Кметство и Читалище събра млади и стари за да отпразнува Трифон Зарезан и деня на влюбените.С пенливо вино вкусна погача,печено пиле се почерпиха всички гости на обичая.С хубави народни песни под съпровода на Веско Самуилов жените от фолклорна формация „ Веселина „ гр.Севлиево поздравиха домакините след което извихме кръшни хора.На осмо мартенско тържество да уважим жената която носи живота ,красотата и любовта да отпразнуваме най-хубавия празник се събраха над 40 жени.Те бяха поздравени от самодейките на читалището.Лазаров ден –едно неповторима преживяване станало традиция подарихме на Ряховчани.За да има късмет и берекет нагиздени лазарки с украсени кошнички в ръце обхождаха всяка къща и благославяха за здраве домакините.Домакините препълваха лазарските кошнички с яйца и лакомства а читалището ги посрещна с топъл обяд след което извихме кръшни хора на площада където се включиха и майки и баби.На Цветница миряните от селото празнуваха в църквата „Свети Архонгел Михаил”-където именниците почерпиха за здраве и всички си взеха от върбовите клонки осигурени от читалищни членове.Традиция става всяка година по случай Великден да се събираме в библиотеката и заедно с децата от работилница „Шарено яйце” да изберем най-красивото великденско яйце,да запознаем децата с традицията и техниката на боядисване на яйцата,да се почерпим с хубав Ряховски козунак и наградим най-добрите.За шеста поредна година се включихме с козуначена погача във Фестивала „Семе българско”гр.Севлиево и в благотворителния базар „Шанс за бебе” в подкрепа на семейства с репродуктивни проблеми.Включихме си и в новата инициатива „Дом за семена” като подарихме семена от нашите Ряховски градини в специално монтираната къщичка.

И тази година площада беше огласен от празнична програма по случай 1-ви юни „Деня на детето”.Викторина рисунки на асфалт,грамоти и символични награди получиха децата от читалището.За поред път малките футболисти прославиха селото участвайки във футболно състезание в гр.Габрово.

Сътворихме си и „Ден на динята” със състезания и много любопитни и интересни факти.

Взехме участие и Севлиевските празници на тиквата.В нашата библиотека също имаше изложба на тикви и красиви тиквени рисунки.

На 21 септември огранизирахме екскурзия до Троян където се насладихме на богата празнична програма и кулинарно шоу с Ути Бъчваров.

По традиция отпразнувахме и 6 декември –още един празник от българския календар-Никулден.Сръчните Ряховски домакини бяха се подготвили с вкусна рибена чорба и пържен шаран а ние със забавна програма.

Като подарък за новогодишните празници Ряховчани получиха театрално-музикален спектакъл от гр.Кърджали със специалното участие на Орхан Мурад.Салона на читалището беше препълнен а всичко това се случи с финансовата подкрепа на ПП ДПС и общински съветници .

Организирахме Коледен конкурс за изработване на сурвачки,картички рисунки.За най-добрите имаше грамоти и награди.

Културните мероприятия приключиха с общоселско тържество по случай Коледа и Нова година,на което Дядо Коледа , самодейките и добрата музика допринесоха за доброто настроение.

Читалището участва в срещи,семинари и обучителни модули.Членуваме в съюза на народните читалища.Обменяме опит с колеги от други читалища.

Изказвам благодарност на всички читалищни членове и приятели, на Община Севлиево и РБ „Априлов Палаузов” които се включват и ни оказват помощ,които работят активно,за да го има читалището.

Изготвил:

М.Стоянова

/секретар на НЧ/